section_heading: Druga značenja riječi "sinestezija"
paragraph_text: Sinestezija se definira kao stilska figura kojom se postiže zamjena svojstava osjetila. Tako na primjer, boja se može pomirisati, zvuk se može vidjeti i slično. U jednoj od reklama jedan od sudionika izgovara rečenicu Fakat miriše bijelo. Upravo u toj rečenici došlo je do zamjene svojstava osjetila mirisa i osjetila vida pa se može pomirisati ono što se u stvarnosti samo vidi.